Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1198

1. Általános alapismeretek 1.1. Etika Ismerje — az etika, mint alapvetõ filozófiai kategória fejlõdéstörténetét, — az etika alapfogalmait (jó, rossz, erkölcsi tudat, morális magatartás), — a mûvészi munkával kapcsolatos erkölcsi kérdéseket, — a színház etikai normáit, — a színész egyéni és kollektív etikai felelõsségét. 1.2. Pszichológia Legyen tisztában a színház és a film pszichológiai, pedagógiai, társadalmi hatásának törvényszerûségeivel. Ismerje az általános pszichológia, a mûvészetpszichológia, az alkotáslélektan alapjait. 1.3. Gazdasági és jogi alapismeretek Ismerje — a színház szervezeti felépítését, — a színházi munkaterületeket, feladatokat. Ismerje és tudja alkalmazni: — a mûvészi munkájához szükséges vállalkozási formákat, a vállalkozás általános feltételeit, szabályait. Legyen jártas a szükséges jogi ismeretekben (munkajog, szerzõi jog, szerzõdések).

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes